  Майя Бывальцева 15-тӥ гудырикошконэ Красногорскын Спортъя XXIX элькун гужем гурт шудонъёс йылпумъяськизы. Абсолютной вормисез Ува ёрос луиз. Йылпумъянъёс Шудонъёслэн «ВКонтакте» мерлыко вотэсысь огиназ шараямын. Ньыль нунал кыстӥськись ӵошатсконъёсы Удмуртилэн 25 гурт ёросъёсысьтыз 800 спортсменъёс пыриськизы. Вормись ёросъёсты отын улӥсьёслэн лыдзыя куинь группаосын пусъё. Нырысетӥ группаын: 1-тӥ интыын – Ува ёрос 2-тӥ интыын – Дэри ёрос 3-тӥ интыын – Пичи Пурга ёрос Кыкетӥ группаын: 1-тӥ интыын – Кез ёрос 2-тӥ интыын – Шаркан ёрос 3-тӥ интыын – Якшур-Бӧдья ёрос Куинетӥ группаын: 1-тӥ интыын – Юкаменск ёрос 2-тӥ интыын – Красногорск ёрос 3-тӥ интыын – Сьӧлта ёрос Туэ нырысьсэ гурт шудонъёслэн радлыказы уйпал (скандинав) амалэн ветлонъя ӵошатсконъёсты пыртӥзы. Тужгес ӝог ветлӥсьёс Дэри ёросын уло. Кыкетӥ но куинетӥ интыосты Сарапул но Шаркан ёросъёсысь спортсменъёс басьтӥзы. Тодэ вайытом, Спортъя XXIX элькун гужем гурт шудонъёс Красногорскын 12-15 гудырикошконэ мынӥзы, ӵошатсконъёсты сӥё-дано усьтон 13-тӥ гудырикошконэ ортчиз. 2021-тӥ арын 30-тӥосыз Спортъя элькун гужем гурт шудонъёс Гракын ортчозы. Ӵошатсконъёслы дасяськон улсын сюресъёсты тупатъяны ёрослы 15 миллион манет висъязы.  Тегъёс: Спорт Ува Удмуртия гуртшудонъёс Красногорск  